stanford-oval/wikipedia huggingface dataset:
מועצת המלוכה של קנדה
היסטוריה

מועצת המלוכה הוקמה בהתאם לחוק החוקה, צפון אמריקה הבריטית משנת 1867 - על פי מועצת המלוכה של הממלכה המאוחדת. הממלכה המאוחדת וקנדה הן שתי ממלכות חבר העמים הבריטי היחידות בהן פועלת מועצת מלכה.
מועצת המלכה התכנסה בפועל רק פעמיים בנוכחות אליזבת השנייה מלכת קנדה: באוטווה בשנת 1957 ובהליפקס בשנת 1959.
סמכויות

תפקיד מועצת המלוכה לייעץ למונרך הקנדי (כיום, המלך צ'ארלס השלישי), וכן לממשלת קנדה.
כמו כן תפקיד המועצה הוא לבחור את המונרך הבא לאחר מותו של המונרך הקודם, ולתת אישור לנישואי המונרך (לאחרונה ניתן אישור מסוג זה ב-27 במרץ 1981 לרגל נישואי צ'ארלס, נסיך ויילס (כיום מלך הממלכה המאוחדת וראש ממלכות חבר העמים הבריטי) עם הנסיכה דיאנה - באותה עת נכחו בין 12 חברי המועצה: נשיאת בית המשפט העליון של קנדה בורה לסקין אשר שימשה כיושבת ראש המועצה, ראש ממשלת קנדה פייר טרודו, מספר שרים, ראש המפלגה הדמוקרטית החדשה סטנלי נולס וראש המפלגה הפרוגרסיבית קונסרבטיבית של קנדה אלוין האמילטון; לרגלי נישואי צ'ארלס לקמילה פארקר בולס לא נדרשה התכנסות של המועצה מאחר שמדובר בנישואים אשר אין להם השפעה על סדר ההורשה בשל גילה של בוולס, ולאור העובדה שלא ייוולדו לה ילדים).
קבינט ממשלת קנדה מהווה ועדה של המועצה.
חברות

במועצת המלוכה חברים כל השרים שמכהנים וכיהנו בעבר בממשלת קנדה, וכן כל נשיאי בית המשפט העליון של קנדה (הנשיא המכהן ונשיאים קודמים), המושל הכללי של קנדה, ומי שכיהן בתפקיד זה בעבר. כמו כן חברים במועצה מנהיג האופוזיציה וכן לעיתים חברים בישיבות מסוימות של המועצה גם ראשי מפלגות אופוזיציה נוספות.
לעיתים מתקבלים לישיבות מסוימות חברים נוספים, המושבעים כחברי המועצה לצורך אותה ישיבה.
חברות > שבועת תפקיד

הממונה לתפקיד חבר המועצה נשבע:
אני [שם], נשבע (/מצהיר) ברצינות ובכבוד שאהיה באמת ובאמונה משרת של הוד מעלתה המלכה אליזבת השנייה, כחבר מועצת המלכה של קנדה. אני, בכל נושא שיטופל, יידון או יוכרע במועצת המלכה, אפעל בנאמנות, בכנות ובאמת, ואומר את מחשבותי ואת דעתי. אני אשמור בסוד את כל הנושאים שידונו בפני המועצה ויגולו לי במסגרת המועצה. ובכלל, בכל דבר ועניין אפעל כמשרת נאמן ואמיתי של הוד מלכותה
חברות > מינויי כבוד

מספר פעמים מונו חברים למועצת המלכה כתואר של כבוד. כך למשל ראשי ממשלת פרובינציות קנדה מונו למועצה לרגל חגיגות ה-100 לקונפדרציה הקנדית בשנת 1967, ולרגל קבלת חוקת קנדה בשנת 1982.
בשנת 1992, לרגל יום העצמאות ה-125 של קנדה מינה המושל הכללי של קנדה רומאו לבלן 18 חברי מועצה כתוארי כבוד, ובהם ראש הממשלה לשעבר של אונטריו דייוויד פיטרסון, שחקן ההוקי קרח לשעבר מוריס ריצ'רד, ואיש העסקים קונרד בלק.
חברות > קוורום

הקוורום של התכנסות המועצה הוא ארבעה חברים (כלומר די בהתכנסות של ארבעה חברים כדי להכריע החלטות בעלות תוקף מחייב).
מלוגושץ'

מלוגושץ' (בפולנית: ‏Małogoszczקובץ:Pl-Małogoszcz.ogg‏Ⓘ‏) היא עיירה במחוז ינדז'יוב שבפרובינציית שוויינטוקז'יסקיה בפולין, בה התקיימה עד השואה קהילה יהודית גדולה.
תולדות היישוב

מלוגושוץ' נזכרת לראשונה בשנת 1136, ובשנת 1259 הוחרבו ביצוריה במהלך פשיטת המונגולים. בשנת 1408 הוענקו ליישוב זכויות עיר.
בשנת 1863 נערך בעיירה קרב מרכזי במרד ינואר, וכעונש על השתתפות תושבי המקום במרד, נטלו הרוסים מהיישוב את מעמדו העירוני.
בתחילת מלחמת העולם הראשונה נהרס היישוב כמעט לחלוטין כתוצאה מקרבות שהתנהלו בסמוך אליו. בשנת 1996 הושבו ליישוב זכויותיו העירוניות.
יהודי מלוגושץ'

בין מלחמות העולם נמנו ביישוב כ-760 יהודים, כשליש מתושביו. עם כיבוש היישוב בתחילת ספטמבר 1939 בידי הגרמנים, הוטלו על יהודיו גזירות שונות, ובתחילת שנת 1941 רוכזו כולם בגטו שהוקם ביישוב, תוך שוד רכושם.
מספר יושבי הגטו הגיע בשנת 1942 לכ-1,130 איש, עם הבאת יהודים נוספים אליו. לאחר הפיכת הגטו לסגור, התפשטו בו מגפות.
ב-28 באוגוסט 1942 גורשו רוב יושבי הגטו שביישוב לגטו ינדז'יוב, וממנו שולחו כעבור כחודש למחנה ההשמדה טרבלינקה. מספר בעלי מקצועות יהודים שהושארו ביישוב שולחו ממנו כעבור זמן מה למחנה עבודה.
בית הקברות היהודי במלוגושץ'.
מלחמת העולם Z

ערך זה עוסק בסרט משנת 2013. אם התכוונתם לספר עליו מבוסס הסרט, ראו .
| --- | --- |

פוסטר הסרט
 מבוסס על:  "מלחמת הזומבים הגדולה"
 בימוי:  מארק פורסטר 
 הופק בידי:  בראד פיט דדה גרדנר ג'רמי קליינר איאן ברייס
 תסריט:  מתיו מייקל קארנאהאן
 עריכה:  רוג'ר ברטון, מאט צ'יז 
 שחקנים ראשיים:  בראד פיט מיריי אנוס ג'יימס באדג' דייל מת'יו פוקס
 מוזיקה:  מרקו בלטרמי 
 צילום:  רוברט ריצ'רדסון, בן סירסין 
 מדינה:  הממלכה המאוחדת, ארצות הברית 
 חברת הפקה:  Plan B Entertainment, סקיידאנס, פרמאונט, סרטי GK 
 חברה מפיצה:  אולפני סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 21 ביוני 2013 ישראל 11 ביולי 2013
 משך הקרנה:  116 דק' 
 שפת הסרט:  אנגלית 
 סוגה:  סרט פעולה, סרט מדע בדיוני, סרט פוסט-אפוקליפטי, סרט מבוסס יצירה ספרותית, סרט דרמה, סרט אפוקליפטי, סרט זומבים, סרט מתח, סרט הרפתקאות, סרט אימה 
 תקציב:  190 מיליון דולר
 הכנסות:  540,007,876 דולר
 הכנסות באתר מוג'ו:   worldwarz
 www.worldwarzmovie.com
 דף הסרט ב־IMDb
 
מלחמת העולם Z (באנגלית: World War Z) הוא סרט פוסט אפוקליפטי שבוים בידי מארק פורסטר. בסרט מככבים בראד פיט, מיריי אנוס, ג'יימס באדג' דייל, ומתיו פוקס. הסרט עלה לאקרנים ב-21 ביוני 2013.
עלילת הסרט מבוססת באופן רופף ביותר על הספר "מלחמת הזומבים הגדולה" מאת הסופר היהודי-אמריקאי מקס ברוקס שראה אור בהוצאת ידיעות ספרים. העלילה עוסקת במגפת זומבים קטלנית המתפשטת ברחבי העולם ומאיימת להשמיד את המין האנושי כולו. עלילת הסרט מתמקדת בסוכן האו"ם ג'רי ליין (המגולם על ידי בראד פיט) אשר נוסע לאזורים העיקריים של העימות בין בני האנוש לזומבים ברחבי העולם ומנסה לגלות כיצד ניתן יהיה לבלום את התפרצות המגפה.
עלילת הסרט מתרחשת בחלקה בישראל, אך סצנות אלו צולמו במלטה. בסרט משולבים מעט צילומי אוויר מקוריים של ירושלים, ומעט כתוביות ודיבור בעברית. בסרט משתתפים מספר שחקנים ישראלים, בהם: דניאלה קרטס, אורי פפר, ג'וליה לוי בוקן ולוסי אהריש.
צוות השחקנים הראשי

בראד פיט – ג'רי ליין, סוכן האו"ם
ג'יימס באדג' דייל – קפטן ספיק, חייל אמריקני
דניאלה קרטס – סגן, חיילת ישראלית
תומאס מוריס - ראש המתקן הרפואי בווילס
פיטר קפלדי - סגנו של מוריס
פסקול הסרט

את המוזיקה המקורית לסרט כתב והלחין מרקו בלטראמי.
פסקול הסרט > פסקול

"Philadelphia" 4:03
"The Lane Family" 2:47
"Ninja Quiet" 2:54
"Searching for Clues" 5:33
"NJ Mart" 4:01
"Zombies in Coach" 3:43
"Hand Off!" 2:49
"No Teeth No Bite" 3:25
"The Salvation Gates" 4:24
"Wales" 5:22
"Like a River Around a Rock" 5:08
הערות שוליים

↑  צפו: בראד פיט וחיילים ישראלים נמלטים מזומבים, באתר וואלה, 6 בנובמבר 2012
↑  ראו: מחלקת הבקרה
מנחם קורמן

| --- | --- |

מנחם קורמן, 2015
 לידה:  18 באוגוסט 1927 תל אביב, פלשתינה (א"י)
 פטירה:  23 בנובמבר 2018 (בגיל 91)
 מידע כללי
 מדינה:  ישראל 
 ספורט
 ענף ספורט:  כדורסל
 מאמן:  אתלטיקה קלה
 
מנחם קורמן (18 באוגוסט 1927 – 23 בנובמבר 2018) היה כדורסלן במכבי תל אביב ובנבחרת ישראל. לאחר פרישתו מכדורסל שימש כמורה לחינוך גופני וכמאמן אתלטיקה קלה.
הוא נחשב לשחקן הכדורסל הישראלי הראשון שהשתמש בקליעת ניתור (Jump Shot).
ביוגרפיה

מנחם קורמן נולד ב-1927 בתל אביב, דור חמישי בארץ ישראל. גר בשכונת נווה שאנן בדרום תל אביב. למד בבית הספר היסודי "ביאליק" ולאחר מכן החל לעבוד כמסגר. כנער הצטרף ל"הגנה" בתל אביב ביחידה למדריכי תנועות הנוער, לימים פיקוד הגדנ"ע לאחר קום המדינה.
פעילותו ככדורסלן בנבחרת ישראל ובמכבי תל אביב

החל לשחק כדורסל במסגרת "מכבי הצעיר", התקדם לקבוצת הנוער ומשם לקבוצת הבוגרים של מכבי תל אביב. שיחק במכבי תל אביב בהדרכת המאמן יהושע רוזין ובנבחרת ישראל. השתתף באולימפיאדת הלסינקי בשנת 1952. בשנת 1953 השתתף באליפות אירופה שנערכה במוסקבה, בה סיימה נבחרת הכדורסל במקום חמישי.
היה חלק מהחמישייה של מכבי תל אביב בשנות ה-40 וה-50.
בריאיון עיתונאי סיפר קורמן כי התרגש במיוחד מיהודי ברית המועצות שפנו בחשאי אל חברי הנבחרת, מסרו להם את שמם וכתובתם וכן שם וכתובת בישראל של קרובים ומיהרו להיעלם. במהלך הקריירה שלו כשחקן כדורסל, מוזכר קורמן כישראלי הראשון שהשתמש בקליעת ניתור (Jump Shot):
”אברהם זייף, ששפט במשחק שבו ניסיתי את הזריקה הזו לראשונה, שרק לצעדים - ורק אחרי שהסברתי לו כי באוויר אין צעדים, הוא קיבל את דבריי.”.
קורמן שיחק במכבי תל אביב עד פרישתו מהכדורסל בשנת 1962 וזכה אתה באליפויות רבות.
הקריירה החינוכית בבית ספר תיכון עירוני ט' תל אביב

במקביל להיותו שחקן, הדריך קורמן בקורס מאמני כדורסל בשנת 1953.
בעת היותו כדורסלן פעיל, למד במחזור השני של המדרשה למורים לחינוך גופני. עם סיום לימודיו החל לעבוד כמורה לחינוך גופני בבית הספר "מעורב נווה צדק". לאחר זמן קצר עבר לבית הספר "החיל" ביד אליהו, שם החלה למעשה קריירת האימון שלו באתלטיקה קלה. בשל צורכי בית הספר והתחרויות הנלוות, קורמן פיתח את הענף ובית הספר הפך למוביל בתחום זה. בין חניכיו הבולטים בעת ההיא היו לוי פסבקין ורינה וינרייך. לאחר מכן עבר ללמד בתיכון עירוני ט' בתל אביב, שם עבד למעלה מארבעים שנה והגיע להישגים ארציים משמעותיים בתחום האתלטיקה הקלה. בנוסף לכך הקים נבחרות כדורסל וקבוצת נוער בבית ספרו. אחד ממפעלי הספורט החשובים שקורמן יזם וארגן הייתה תחרות אתלטיקה קלה לזכר תלמידי בית הספר שנפלו במלחמות ישראל. בתחרות מסורתית זו שהתקיימה שנים רבות, השתתפו טובי האתלטים בארץ, כמחווה לקורמן שראה באירוע שילוב של זיכרון לאומי ותחרות ספורטיבית.
מאמן אתלטיקה קלה

בתחילת דרכו כמאמן, פעל קורמן באצטדיון המכביה הישן ליד נמל תל אביב יחד עם אברהם גרין, המאמן הראשי של אגודת מכבי תל אביב באתלטיקה קלה. בשנת 1964 הוא אימן את נבחרת הנשים של ישראל יחד עם שורה רפפורט. בתחילת שנות השבעים, הצליח קורמן לממש חלום ישן שלו, להקים אצטדיון אתלטיקה קלה בבית הספר, פרויקט לא שגרתי בימים ההם. האצטדיון, שתוכנן והוקם בפיקוחו של אברהם גרין, הפך למעין סניף של מכבי תל אביב בא"ק ושם אימן קורמן את מיטב האתלטים שעברו תחת ידיו, כאשר הבולטים ביניהם היו לוי פסבקין, רינה ויינרייך, משה אליצור, חיים מונהייט, ציפי בן-דב, דני שרעבי, מאיר קופלר (ששבר את שיאו ה'נצחי' של דוד טבק ב-200 מ'), עדנה גורני, מרית ולטמן, צביה וייספלד, שרונה פיקסלר ודורון שיטרוק.
לאור הצלחותיו התמנה קורמן לאחד ממאמני נבחרת ישראל, ומסגרת זו הדריך את הנבחרת במפעלים רבים בישראל ומחוצה לה. במסגרת עבודתו ניהל מאות רבות של תחרויות א"ק, הן במסגרות בית ספריות והן במסגרות ארציות ובינלאומיות כגון משחקי המכביה וכינוסי הפועל וכן מפגשים רב לאומיים אחרים שנערכו בארץ.
בשנת 1987 נבחר קורמן לחבר באיגוד האתלטיקה בישראל וגם שם תרם במשך כחמש עשרה שנים מניסיונו הרב לקידום ענף זה במסגרת לאומית.
פרסים ועיטורים

במסגרת המכביה ה-13 שנערכה בשנת 1989, הוענק לקורמן עיטור מכבי ישראל.
בשנת 1998 קיבל תואר עמית כבוד של איגוד האתלטיקה על מכלול תרומתו לקידום הספורט בישראל.
בשנת 2006 קיבל מעיריית תל אביב את פרס דוב הוז על מכלול תרומתו לקידום הספורט בישראל.
נפטר ב-23 בנובמבר 2018.
הערות שוליים

1 2  "הלך לעולמו מנחם קורמן". מכבי תל אביב. נבדק ב-2018-11-29.
↑  יהושוע רוזין - כולם היו בני (2000)
↑  12 שחקנים בנבחרת כדור־סל, הַבֹּקֶר, 18 במאי 1952
↑  ההולכים לאולימפיאדה, דבר, 13 ביוני 1952
↑  אלכסנדר דורון, סלי מוסקבה, מעריב, 28 במאי 1965
↑  נח קליגר, זיכרונות מ-1953, באתר ynet, 30 ביולי 2017
↑  "כדורסל-מכבי ת"א: האליפות הראשונה". FXP. נבדק ב-2018-06-12.
↑  קורסים למאמני כדורסל של מכבי, הַבֹּקֶר, 11 במרץ 1953
↑  יעקב גרוס (2011-11-03), עירוני ט' יום ספורט 1966., נבדק ב-2018-06-12
↑  יוון-ישראל באתלטיקה בסוף השבוע בתל אביב, הַבֹּקֶר, 13 בספטמבר 1964
1 2 3  איגוד האתלטיקה ע"ר - חדשות, באתר mail.iaa.co.il (ארכיון)
↑  Art-Up LTD, מכבי ישראל | עיטורים והוקרות, באתר www.maccabisport.org
|  משלחת ישראל לאולימפיאדת הלסינקי (1952)  |
| --- | --- | --- |
|  אתלטיקה | אוריון גלין גלר • אריה גליק • לאה זמרי • אולגה וינטנברג • דוד טבק • תמר מטל-שומכר • אריה קלינשטוב-נוה |  |
|  כדורסל | דני ארז • משה דניאל • יהודה וינר • מרסל חפץ • פרדי כהן • עמוס לין • זכריה עופרי • אליהו עמיאל • ראובן פכר • מנחם קורמן • רלף קליין • שמעון שלח • אברהם שניאור (מאמן: מוריס רסקין) |  |
|  קליעה | אלכס אלירז • דב בן-דב • שמואל לביב-לובין • צבי פנקס |  |
|  קפיצה למים | יואב רענן |  |
|  שחייה | נחום בוך |  |
| ‏‏נבחרת ישראל‏ - אליפות אירופה בכדורסל 1953 (מקום חמישי) |
| --- | --- | --- |
|  1 שניאור •  2 עופרי •  3 דניאל •  4 קורמן •  5 פ.כהן •  6 הייבלום •  7 שלח •  ‏8‏ ‏וינר‏‏  •‏ 9 קליין • 10 חפץ • 11 ממרן • 12 ארז • 13 פכר • מאמן: שאלתיאל  |  1 שניאור •  2 עופרי •  3 דניאל •  4 קורמן •  5 פ.כהן •  6 הייבלום •  7 שלח •  ‏8‏ ‏וינר‏‏  •‏ 9 קליין • 10 חפץ • 11 ממרן • 12 ארז • 13 פכר • מאמן: שאלתיאל  | ישראל |
מריקהיפוס

| מריקהיפוס |
| --- | --- |
 
תקופה
מיוקן, 20.43–10.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: מריקהיפוס
שם מדעי
 Merychippus
תחום תפוצה


מריקהיפוס (שם מדעי: Merychippus; מילולית: "סוס מעלה גירה") הוא סוג יונק מפריט פרסה שהתקיים בתקופת המיוקן והיה מאבותיו של הסוס המודרני.
מאפיינים

סוס קדום זה הגיע לגובה 90 ס"מ ולמשקל 70-120 קילוגרם בממוצע. מבנה רגליו דמה מאוד לפרסות סוס והם הותאמו למרוצה בערבות בעשב הפתוחות של אמריקה הצפונית. ככל הנראה זה היה הסוס הראשון שניזון מעשבים ולא רק מעלים וצמחייה רכה. היה לו ראש גדול עם לסתות חזקות. הוא דמה מאוד לסוס מודרני אך היה נמוך יותר.
המאובנים של סוס קדום זה התגלו בארצות הברית ומקסיקו.
סוס זה חי בתקופת המיוקן לפני 20-10.43 מיליון שנה ואז נכחד.
סוס זה תואר על ידי החוקר האמריקאי ג'וזף ליידי ב-1856.
בתרבות

סוס קדום זה הופיע בסדרה מפלצות חוזרות לתחייה.
מרדכי כהן

ערך זה עוסק במנכ"ל משרד הפנים לשעבר. אם התכוונתם לקצין משטרה ששימש כממלא מקום המפכ"ל, ראו .
מרדכי כהן (נולד ב-1969) הוא מנהל ישראלי. בעבר כיהן כמנכ"ל משרד הפנים בין ינואר 2017 ליוני 2021.
ביוגרפיה[דרוש מקור: נדרש מקור לרוב פעילויותיו כמנכל משרד הפנים]

מרדכי כהן נולד בחצור הגלילית לשמעון ולקמי כהן, בן רביעי מבין ששת ילדיהם. שירת כחובש קרבי בחטיבת הנח"ל. הוא בעל תואר ראשון ושני במדע המדינה מהאוניברסיטה העברית בירושלים ותואר שני במנהל עסקים מאוניברסיטת מנצ'סטר (לימים הקריה האקדמית אונו). באוניברסיטה העברית הקים תא משותף ליהודים וערבים, והיה פעיל בתנועת הקשת הדמוקרטית המזרחית. הוא בוגר בית הספר למנהיגות חינוכית, מכון מנדל, ירושלים ותוכנית גוונים של פדרציית סן פרנסיסקו. בשנת 1997 סיים בהצלחה את התוכנית להכשרת פעילי ציבור של האוניברסיטה העברית בירושלים.
בין השנים 2004–2010 שימש מנכ"ל עמותת "יעדים לצפון" מיסודה של קרן רש"י ובין השנים 2010–2012 שימש כסמנכ"ל חינוך בקרן. בין השנים 2012–2016 שימש כמנהל מינהל השלטון המקומי במשרד הפנים. בנובמבר 2016 מונה על ידי שר הפנים, אריה דרעי, לממלא מקום המנכ"ל במשרדו, עד למינויו הקבוע כמנכ"ל המשרד, שאושר בישיבת הממשלה ב-8 בינואר 2017.
בין השנים 2013–2014 היה חבר הוועדה למיגור העוני בישראל, בראשות יו"ר קרן רש"י לשעבר, אלי אלאלוף. את הוועדה הקים שר הרווחה, מאיר כהן, בשנת 2013, לשם המלצה על דרכים להתמודדות עם העוני והגברת שוויון ההזדמנויות בישראל. הוועדה הגישה ב-23 ביוני 2014 את המלצותיה לשר מאיר כהן.
בין השנים 2013–2016 כיהן כחבר הנהלת מועצת רשות המים והחל משנת 2016 מכהן כחבר דירקטוריון מפעל הפיס, כנציג שר הפנים. עד 2017 שימש כחבר דירקטוריון המועצה הישראלית לצרכנות. במסגרת תפקידיו הציבוריים נמנה עם פורום מגזר שלישי להקמת בית הספר לרפואה בגליל והיה עמית ושותף בהקמת המרכז למנהיגות יהודית חברתית.
מרדכי כהן מקדם פרויקטים ותהליכים ממשלתיים לצמצום פערים כלכליים וחברתיים בין רשויות מקומיות ופיתוח כלכלי ברשויות בפריפריה, במטרה לספק שירותים טובים לתושב. משמש כיו"ר הוועדה לבחינת נוסחת מענק האיזון, ועדה שהשיגה תוספת של מאות מיליוני ש"ח למענקי האיזון לרשויות. הוועדה צפויה להמשיך ולהשפיע על נוסחת מענקי האיזון שנאמדים במיליארדי שקלים.
מהלך נוסף אותו הוא מוביל הוא הקמת שבע ועדות גאוגרפיות קבועות לשינוי גבולות, חלוקת הכנסות ושינוי מעמד מוניציפלי. ועדות אלה יחלפו את הוועדות שהוקמו אד הוק וייבחנו את הנושאים העומדים לפתחן באופן מרחבי, תוך אופק תכנוני בהיבטי מסחר, תעשייה ומגורים.
בעקבות החלטת ממשלה בנושא, מונה כהן על ידי השר דרעי ליו"ר הוועדה לאסדרת תחום הארנונה בישראל. במסגרת עבודת הוועדה, נדונים, בין היתר, נושאי שיעור העדכון השנתי, שיטת חישוב אחידה ובחינת סוגי הארנונה הקיימים בישראל.
כהן שימש ומשמש גורם מרכזי לקידום והעברת החלטות ממשלה למגזר הערבי, הבדואי, הדרוזי והצ'רקסי, בגובה כולל של מיליארדי ש"ח, לפיתוח כלכלי מואץ, שיפור השירות לתושב, פיתוח תהליכים ארגוניים ברשויות המקומיות הללו ועוד.
בתקופת כהונתו כמנכ"ל, שם משרד הפנים דגש מיוחד על פיתוח תוכניות הכשרת צוערים לשלטון המקומי, אשר מהווים גורם מקצועי וניהולי חשוב ברשויות מקומיות מוחלשות ומוצבים בהם, לאחר שעוברים הכשרה מקצועית אקדמית הנוגעת לתחומי השלטון המקומי במספר אוניברסיטאות בישראל.
במסגרת תפקידו כמנהל מינהל השלטון המקומי כ-4 שנים וחצי, היה אמון, בין היתר, על נושאי הפיתוח הכלכלי בשלטון המקומי, התאגידים העירוניים, חופי הרחצה ורישוי עסקים ועל מענקי הפיתוח והאיזון, אותם מקצה משרד הפנים.
בינואר 2018 נבחר מרדכי כהן לאחד מאנשי השנה המשפיעים של עיתון גלובס, על מאבקו לחיזוק ביטחונן הכלכלי של הרשויות המקומיות במסגרת הסכמי הגג.
ביולי 2021 מונה לעמית מחקר בכיר ב"המכון למחשבה ישראלית"
נשוי, אב לשלושה ילדים.
הערות שוליים

↑  אסנת ניר, אושר מינוי מרדכי כהן למנכ"ל משרד הפנים, באתר כלכליסט, 8 בינואר 2017
↑  שר הפנים מינה את מרדכי כהן לממלא מקום מנכ"ל משרד הפנים, באתר ערוץ 7, 1 בנובמבר 2016
↑  אסנת ניר, אושר מינוי מרדכי כהן למנכ"ל משרד הפנים, באתר כלכליסט, 8 בינואר 2017
↑  דוח הוועדה למלחמה בעוני בישראל, יוני 2014
↑  שלומית צור, ‏איש השנה שלי: הבחירה האישית של כתבי "גלובס", באתר גלובס, 13 בינואר 2018
↑  כפיר אדר, מנכ"ל משרד הפנים מסיים את תפקידו, זה הג'וב החדש שלו, באתר אייס, 1 ביולי 2021
מיריאנה לוצ'יץ'-ברוני

| --- | --- |

 לידה:  9 במרץ 1982 (בת 42) דורטמונד, מערב גרמניה
 מדינה:  קרואטיה קרואטיה
 מקום מגורים:  ארצות הברית סרסוטה, פלורידה
 גובה:  1.81 מטר
 יד חובטת:  ימני 
 פעילות כמקצוענית:  1997–הווה (כ־27 שנים)
 סה"כ פרסים שצברה:  4,253,458 דולר אמריקאי 
 יחידים
 מאזן קריירה:  357–287
 דירוג שיא:  32 (11 במאי 1998)
 זכיות בטורנירים:  7 (3 WTA ו-4 ITF)
 זוגות
 מאזן קריירה:  76–76
 דירוג שיא:  19 (26 באוקטובר 1998)
 זכיות בטורנירים:  6 (3 WTA ו-3 ITF)
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (2017)
 אליפות צרפת הפתוחה:  סיבוב שלישי (2001, 2015)
 וימבלדון:  חצי גמר (1999)
 אליפות ארצות הברית הפתוחה:  סיבוב רביעי (2014)
 תאריך עדכון 25 בינואר 2017
 
מיריאנה לוצ'יץ'-ברוני (בקרואטית: Mirjana Lučić-Baroni; נולדה ב-9 במרץ 1982 בדורטמונד שבמערב גרמניה) היא שחקנית טניס מקצוענית קרואטית. בשיאה דורגה במקום 32 בעולם (11 במאי 1998) ונכון לינואר 2017 מדורגת במקום 79 בדירוג ה-WTA.
הישג השיא שלה הוא זכייה בטורניר גראנד סלאם, באליפות אוסטרליה הפתוחה בטורניר לזוגות נשים בשנת (1998) ביחד עם מרטינה הינגיס משווייץ, הגעה לשלב חצי גמר בטורניר לנשים באליפות וימבלדון (1999) והגעה לשלב חצי הגמר באליפות אוסטרליה הפתוחה בטורניר לנשים (2017), 19 שנים אחרי הזכייה בזוגות נשים.
ביוגרפיה

לוצ'יץ' נולדה בדורטמונד. היא החלה לשחק טניס בגיל 4.
ביוגרפיה > 1996–1997

בטורניר הנוער של אליפות ארצות הברית הפתוחה שנערכה בשנת 1996 זכתה לוצ'יץ' בתואר בטורניר לנערות. בטורניר הנוער של אליפות אוסטרליה הפתוחה שנערכה בשנת 1997 זכתה לוצ'יץ' בשני תארים, בטורניר לנערות ובטורניר לזוגות נערות ובכך הייתה לטניסאית השלישית בהיסטוריה אחרי מרטינה הינגיס וג'ניפר קפריאטי שזכתה ב-2 טורנירי נוער של הגראנד סלאם בהיותה בת 14.
ביוגרפיה > 1998 > תואר גראנד סלאם בזוגות נשים

באליפות אוסטרליה הפתוחה זכתה לוצ'יץ' בתואר הגראנד סלאם הראשון שלה בטורניר לזוגות נשים ביחד עם מרטינה הינגיס משווייץ (1 בעולם) ב-3 מערכות (4-6, 6-2, 3-6).
ביוגרפיה > 1999 > חצי גמר באליפות וימבלדון

באליפות וימבלדון הגיעה לוצ'יץ' לשלב חצי הגמר שבו הפסידה לשטפי גראף ב-3 מערכות (6-7, 6-4, 6-3). בסיבוב השלישי היא ניצחה את מוניקה סלש מארצות הברית (4 בעולם) בשתי מערכות (6-7, 6-7).
ביוגרפיה > 2000–2011

לאחר שנת 1999 סבלה לוצ'יץ' מבעיות אישיות וכלכליות ולא הצליחה להתקדם בסבב. היא אמרה כי הייתה נתונה בילדותה להתעללות על ידי אביה, מרינקו. היא המשיכה להתחרות עד לאליפות ארצות הברית הפתוחה 2003, ולאחר מכן לקחה הפסקה גדולה מתחרויות. בשנים 2004, 2005, ו-2006, היא שיחקה רק בשני טורנירים בכל עונה.
ביוגרפיה > 2012

לאחר שעלתה משלב המוקדמות באליפות וימבלדון ניצחה בסיבוב השני את מריון ברטולי מצרפת (9 בעולם) בשתי מערכות (4-6, 3-6). בסיבוב השלישי היא הפסידה לרוברטה וינצ'י מאיטליה (21 בעולם) בשתי מערכות (7-6, 7-6).
ביוגרפיה > 2014

באליפות ארצות הברית הפתוחה שנערכה בספטמבר היא עלתה מטורניר המוקדמות. ניצחה בסיבוב הראשון את גרביניה מוגורוסה (25 בעולם) בשתי מערכות (3-6, 6-7), בסיבוב השני היא ניצחה את שחר פאר מישראל ב-3 מערכות (7-6, 3-6, 2-6), בסיבוב השלישי היא ניצחה את סימונה האלפ מרומניה (2 בעולם) בשתי מערכות (6-7, 2-6) אך בסיבוב הרביעי היא הפסידה לשרה אראני מאיטליה (13 בעולם) ב-3 מערכות (3-6, 2-6, 6-0).
שבוע לאחר מכן, היא זכתה בטורניר בל צ'אלנג' שנערך בקוויבק סיטי שבקנדה לאחר שניצחה בשלב חצי הגמר את יוליה גורגס מגרמניה ב-3 מערכות (4-6, 7-5, 2-6) ובגמר את ונוס ויליאמס מארצות הברית שדורגה ראשונה בטורניר ב-2 מערכות (4-6, 3-6).
ביוגרפיה > 2015

באליפות צרפת הפתוחה ניצחה בסיבוב השני את סימונה האלפ (3 בעולם) בשתי מערכות (5-7, 1-6) אך בסיבוב השלישי היא הפסידה לאליזה קורנה מצרפת (29 בעולם) ב-3 מערכות (4-6, 3-6, 5-7).
ביוגרפיה > 2017

באליפות אוסטרליה הפתוחה הגיעה לוצ'יץ' לשלב חצי הגמר. בסיבוב השני היא ניצחה את אגניישקה רדוונסקה מפולין (3 בעולם) בשתי מערכות (3-6, 2-6) בשלב רבע הגמר היא ניצחה את קרולינה פלישקובה (5 בעולם) ב-3 מערכות (4-6, 6-3, 4-6). בשלב חצי הגמר היא הפסידה לסרינה ויליאמס מארצות הברית (2 בעולם) בשתי מערכות (6-2, 6-1).
חייה האישיים

ב-15 בנובמבר 2011 נישאה לוצ'יץ' לדניאלה ברוני.
מלודי

| --- | --- |
 סינגל שיווקי בביצוע פאר טסי
 מתוך האלבום רדיו שטח 2
 יצא לאור:  3 ביולי 2024
 שפה:  עברית
 אורך:  3:27
 כתיבה:  פאר טסי, איתן דרמון, גל ג'ו כהן
 הפקה:  גל ג'ו כהן, מתן דרור
 
"מלודי" הוא שיר של הזמר הישראלי פאר טסי, מתוך אלבום האולפן "רדיו שטח 2", שיצא לאור ב-26 במאי 2024. זו הרצועה הרביעית באלבום. השיר נכתב על ידי פאר טסי, איתן דרמון וגל ג'ו כהן, שהפיק את השיר יחד עם מתן דרור. השיר יצא לאור כסינגל שיווקי לתחנות הרדיו הישראליות ביולי 2024.
הצלחה מסחרית

עם צאתו של "רדיו שטח 2", השיר "מלודי" הפך לאחד השירים המצליחים ביותר מתוכו, וזכה להצלחה בעיקר ברשתות הסטרימינג. במצעד היטליסט של מאקו, נכנס השיר למקום ה-28, ובשיאו הגיע למקום החמישי, כאשר זהו אחד משני שירים מהאלבום שנכנסו לעשירייה הפותחת במצעד, יחד עם "רוז", שהגיע למקום הראשון. במצעד העשירייה של כאן גימל הגיע למקום השביעי.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 5 |  |
|  ישראל | העשירייה | 7 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | היטליסט | 26 |  |
|  ישראל | גלגלצ | 15 |  |
|  ישראל | כאן גימל | 27 |  |
|  ישראל | רדיו דרום | 6 |  |
הערות שוליים

↑  3.7.pdf, Google Docs
↑  גיל משעלי, ‏פאר טסי מתייחס להצלחה של האלבום החדש: "הקהל המדהים שלי איתי תמיד", באתר ‏מאקו‏, 28 במאי 2024
מרגלית הבלשית

| --- | --- |

 סוגה:  ילדים, הרפתקאות
 מדבבים:  קייט הורמן, מייקל רודר, טרנס סקמל, גורדון מאסטן, ארתור הולדן
 מדבבים בעברית:  לימור שפירא, אלי לולאי, יואב בר לב, אורלי קטן, גליה שפרינג בצר, דור צויגנבום, ירון חי מנשה, יסמין גמליאל, עמי מנדלמן, עפרון אטקין, קארין אופיר, שמחה ברבירו
 ארץ מקור:  קנדה & סין
 מספר עונות:  1
 מספר פרקים:  26
 הפקה
 חברת הפקה:  Shanghai Animation Film Studio & Cinar
 הפצה:  DHX מדיה 
 מוזיקה:  ג'יימס גלפנד 
 אורך פרק:  24 דקות
 שידור
 רשת שידור:  קנדה: Teletoon סין: SMG
 רשת שידור בישראל:  ערוץ הופ!   WIZ!
 תקופת שידור מקורית:  4 בספטמבר 2000 – 19 בספטמבר 2001
 תקופת שידור בישראל:  2002 – 2013
 קישורים חיצוניים
 דף התוכנית ב-IMDb
 
מרגלית הבלשית (באנגלית: A Miss Mallard Mystery, בתרגום חופשי: "תעלומת גברת מאלארד") היא סדרת הנפשה קנדית מצליחה לילדים. הפרקים מבוססים על ספרי המסתורין שכתב רוברט קוואקנדבוש.
הסדרה הופקה בשנת 2000 על ידי הערוץ הקנדי Teletoon בשיתוף פעולה עם חברת ההפקה Cinar (היום נקראת Cookie Jar Entertainment). הסדרה שודרה לראשונה בישראל ב-2002 ושודרה בערוץ הופ!.
נכון לשנת 2020, היא משודרת בערוץ WIZ!.
עלילה

עלילת הסדרה עוקבת אחר מרגלית מלרד, ברווזה החוקרת יחד עם אחיינה יואב בר-ברווז תעלומות בארץ הברווזים.
דמויות

מרגלית מאלארד (Miss Marjorie Mallard) - ברווזה מואנשת ובלשית מצטיינת. חובבת סריגה ונושאת תיק שמכיל את כלי הסריגה שלה וחפצים נוספים אחרים כמו: קטעי עיתונות.
יואב בר ברווז (Willard Widgeon) - אחיינה של מרגלית וגם העוזר שלה, עובד במשטרת שווייץ ומצליח לתפוס את הפושעים בקלות.
רב פקד אדמוניהו (Chief Inspector Bufflehead) - הבוס הרגזן של יואב ממשטרת שווייץ, יואב מפחד ממנו מאוד. הוא רואה במרגלית את "הדודה החטטנית" של יואב ולא מקשר בינה ולבין שמה של מרגלית (שעליה הוא רק שמע).
ד"ר רשע - נבל שתמיד עוטה מסכה. מזוהה עם המשפט: "אתם מ-שו-ג-עים!". הוא ראש העיר התת-ימית בוורזופוליס והבעלים של חברת פלסטיק.
הגרסה העברית

בימוי דיבוב: נינה אמיר
הפקת דיבוב: קרן עוז
הגרסה העברית > מדבבים

לימור שפירא - מרגלית
אלי לולאי - יואב
יואב בר לב - פקד אגמוניהו ודמויות שונות
אורלי קטן
גליה שפרינג בצר
דור צויגנבום
ירון חי מנשה
יסמין גמליאל
עמי מנדלמן
עפרון אטקין
קארין אופיר
שמחה ברבירו